b'\n_START_ARTICLE_\nS\xc3\xb8ren Henriksen\n_START_SECTION_\nKlubkarriere\n_START_PARAGRAPH_\nHan har tidligere spillet for HB K\xc3\xb8ge og FC Nordsj\xc3\xa6lland. _NEWLINE_Den 27. januar 2016 blev det offentliggjort, at S\xc3\xb8ren Henriksen skiftede til Vendsyssel F.F. p\xc3\xa5 en aftale g\xc3\xa6ldende frem til sommeren 2017._NEWLINE_Den 25-\xc3\xa5rige forsvarsspiller skiftede den 16. juni 2017 til den nyoprykkede Superligaklub FC Helsing\xc3\xb8r. Her skrev han under p\xc3\xa5 en to\xc3\xa5rig aftale. Han fik sin debut den 16. juli 2017 i 1. spillerunde af 2017-18-s\xc3\xa6sonen, da han startede inde og spillede alle 90 minutter i et 2-1-nederlag ude til Hobro IK. Han n\xc3\xa5ede i alt at spille 35 ud af 36 mulige kampe for FC Helsing\xc3\xb8r, alle fra start og med fuld spilletid i 34._NEWLINE_Han skitfede i juni 2018 til Vendsyssel FF, der netop var nyoprykket til Superligaen. Vendsyssel FF havde valgt at benytte en frik\xc3\xb8bsklausal i Henriksens kontrakt. Han vendte s\xc3\xa5ledes tilbage til den klub, hvor han ogs\xc3\xa5 spillede fra 2016 til 2017.\n_START_SECTION_\nLandsholdskarriere\n_START_PARAGRAPH_\nHan har spillet i alt fem kampe for U/20-landsholdet, hvilket samtidig er de eneste optr\xc3\xa6dender for danske ungdomslandshold. Han fik sin debut den 25. juli 2011, da han startede inde og spillede alle 90 minutter i en 1-1-kamp mod Nordirland.'